als_Latn dik_Latn sag_Latn
Kryetari i Bashkisë së Vlorës, Shpëtim Gjika ka lënë Spitalin Amerikan ku po kurohej që prej ndalimit të tij me urdhër të Prokurorisë.
Menjëherë sapo ka lënë ambjentet e spitalit këtu në kryeqytet, Gjika është paraqitur para Prokurorëve të çështjes së hapur ndaj tij, ku ai akuzohet per falsifikim dokumentash dhe shpërdorim detyre.
Akuza e ngritur ndaj tij ka lidhje me ndërtimin e një pallati në qendër të Vlorës, ku sipas Prokurorise Gjika e ka dhënë lejen e ndërtimit bazuar në dokumentacion të fallsifikuar.
Ai u arrestua rreth dy javë më parë, por Gjykata e Vlorës i ndryshoi masën e sigurisë nga arrest në burg, në detyrim për paraqitje, në ambjentet e Spitalit Amerikan ku iu nënshtrua një koronografie, pasi ishte ndjerë keq që në ditën e parë të ndalimit dhe ishte shtruar më pas në spitalin e Vlorës.
Kryebashkiaku Gjika ka dhënë për më shumë se 30 minuta përgjigje, në lidhje me rolin e tij rreth akuzës së ngritur nga Prokuroria. Bashkë me z.Gjika, për të njëjtën çështje po hetohet edhe vetë biznesmeni Artur Haxhi që ndërtoi objektin në fjalë si dhe Drejtoresha e Planifikimit Urban në Bashkinë e Vlorës, Dorjana Sula.
Tv Klan
als_Latn als_Latn als_Latn als_Latn als_Latn jav_Latn